CELEX: 32007R1508
Language: da
Date: 2007-12-18 00:00:00
Title: Kommissionens forordning (EF) nr. 1508/2007 af 18. december 2007 om fastsættelse af, i hvilket omfang de ansøgninger om importrettigheder, der er indgivet under det kontingent, som blev åbnet for 2008 ved forordning (EF) nr. 2172/2005, med henblik på import af levende kvæg med en vægt på over 160 kg og med oprindelse i Schweiz, kan imødekommes

19.12.2007   
            
            
               DA
            
            
               Den Europæiske Unions Tidende
            
            
               L 333/69
            
         
      KOMMISSIONENS FORORDNING (EF) Nr. 1508/2007
   af 18. december 2007
   om fastsættelse af, i hvilket omfang de ansøgninger om importrettigheder, der er indgivet under det kontingent, som blev åbnet for 2008 ved forordning (EF) nr. 2172/2005, med henblik på import af levende kvæg med en vægt på over 160 kg og med oprindelse i Schweiz, kan imødekommes
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød (1),
   under henvisning til Kommissionens forordning (EF) nr. 2172/2005 af 23. december 2005 om gennemførelsesbestemmelser for et årligt toldkontingent for import af levende kvæg med en vægt på over 160 kg og med oprindelse i Schweiz som omhandlet i aftalen mellem Det Europæiske Fællesskab og Det Schweiziske Forbund om handel med landbrugsprodukter (2), særlig artikel 4, stk. 1, og
   ud fra følgende betragtninger:
   
               (1)
            
            
               I artikel 1, stk. 1, i forordning (EF) nr. 2172/2005 fastsættes mængden for det årlige toldfrie toldkontingent, for hvilken EF-erhvervsdrivende kan ansøge om importrettigheder, til 4 600 dyr i overensstemmelse med artikel 3 i nævnte forordning.
            
         
               (2)
            
            
               De mængder, for hvilke der er ansøgt om importrettigheder, gør det muligt at imødekomme alle ansøgninger fuldt ud —
            
         UDSTEDT FØLGENDE FORORDNING:
   Artikel 1
   Ansøgninger om importrettigheder, der er indgivet efter artikel 3, stk. 3, i forordning (EF) nr. 2172/2005, for kontingentperioden fra 1. januar til 31. december 2008, imødekommes i et omfang på 100 % af de ansøgte importrettigheder.
   Artikel 2
   Denne forordning træder i kraft den 19. december 2007.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. december 2007.
      
         
            På Kommissionens vegne
         
         Jean-Luc DEMARTY
         
         
            Generaldirektør for landbrug og udvikling af landdistrikter
         
      
   
   
      (1)  EFT L 160 af 26.6.1999, s. 21. Senest ændret ved forordning (EF) nr. 1913/2005 (EUT L 307 af 25.11.2005, s. 2). Med virkning fra den 1. juli 2008 erstattes forordning (EF) nr 1254/1999 af forordning (EF) nr. 1234/2007 (EUT L 299 af 16.11.2007, s. 1).
   
      (2)  EUT L 346 af 29.12.2005, s. 10. Senest ændret ved forordning (EF) nr. 1965/2006 (EUT L 408 af 30.12.2006, s. 26).